
Ανατρέποντας το κατεστημένο στην ΕΦΕΚ 

Με αφορμή την επιτακτική ανάγκη για αλλαγή πορείας πλεύσης του Κυπριακού Φοιτητικού 
κινήματος και ωθούμενοι από τις κοινές μας ανησυχίες για τη γενική απραξία που επικρατεί μέσα 
σ αυτό, θεωρήσαμε απαραίτητη την συγκρότηση μιας συλλογικότητας που θα παρεμβαίνει σε 
γενικές συνελεύσεις της ΕΦΕΚ και στο χώρο δράσης των Κυπρίων φοιτητών. Σκοπός μας είναι να 
τεθεί μια πιο ριζοσπαστική αντίληψη στο κυπριακό φοιτητικό σώμα πέρα από τα στενά πλαίσια 
των καθεστωτικών παρατάξεων. Έτσι με πολύ μεράκι συγκροτήσαμε το σχήμα αυτό το οποίο 
είναι ανοιχτό σε κάθε φοιτητή. 

Θεωρούμε τον εαυτό μας μέρος της ΑΝΕΞΑΡΤΗΤΗΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ. Σκοπός μας είναι 
ενα φοιτητικό κίνημα που δεν θα διεκδικεί μόνο στα στενά πλαίσια της καθημερινότητας των 
Κυπρίων φοιτητών αλλά θα έχει και λόγο για πολύ ευρύτερα θέματα, αμφισβητώντας τις 
κυρίαρχες πολιτικές και κοινωνικές δομές. Με αφορμή τις δομές που επέλεξε το ελληνικό 
φοιτητικό κίνημα το τελευταίο διάστημα, μέρος του οποίου θωρούμε και εμείς τον εαυτό μας 
κρατήσαμε κάποια στοιχεία που μας εκψράζουν. Όπως είναι: 

Αν εξάρτητοι από το κράτος, κόμματα, επιχειρήσεις. Επιλέξαμε τον δρόμο του ανεξάρτητου 
σχήματος μιας και όλες οι παρατάξεις έχουν μετατραπεί σε εκκολαπτήριο μελλοντικών 
ψηφοφόρων των κομμάτων ακόμη και σε εκφραστές των εκκλησιαστικών οικονομικών 
συμφερόντων. Ανεξάρτητοι από την κυρίαρχη πολιτική αλλά και ριζικά αντίθετοι σε αυτήν, αλλά 
όχι γενικά και αόριστα ανεξάρτητοι από μια ιδεολογία. 

Αριστεροί . Ο όρος αυτός εγείρει σήμερα πολλά ερωτήματα. Η δυσπιστία απέναντι του είναι εν 
μερει δικαιολογημένη αφού πολλές φορές έχει χρησιμοποιηθεί κατά κόρον, έχει εκφυλιστεί και 
εχει χάσει το νόημά του. Πιστεύουμε ότι αυτός ο όρος πρέπει να ξαναβρεί το ουσιαστικό 
περιεχόμενό του στους αγώνες για μια άλλη κοινωνία. Αριστεροί γιατί απέναντι στον ατομικισμό 
και την προσωπική διαπραγμάτευση απαντάμε με το χτίσιμο συλλογικοτήτων, την συγκρότηση 
κινημάτων. Απέναντι στο βόλεμα και τον εφησυχασμό, την παθητικότητα και την υποταγή, 
αντιπαραθέτουμε τον δρόμο του συλλογικού αγώνα, τον πλουραλισμό και την πολυμορφία τον 
δρομο των γενικών συνελεύσεων και του μαζικού κινήματος. Γιατί η ιστορία δεν τελείωσε αλλά 
ενυπάρχει , στις συγκρούσεις του σήμερα, στις αγωνίες και στους αγώνες μας, περιέχει το 
σπορο της ανατροπής. 

Σχήμα . Ζωντανή ανεξάρτητη αγωνιζόμενη συλλογικότητα και όχι παράταξη. Στην κυνική 
μονοχρωμία των επισήμων παρατάξεων αντιπαραθέτουμε την πολυχρωμία και την 
πολυτασικοτητα, απέναντι στη στείρα ομογενοποίηση, προβάλουμε τη δημοκρατική κουλτούρα 
και τη σύγκλιση διαφορετικοτήτων. Γιατί το τελευταίο πράγμα που χρειάζεται το πανεπιστήμιο 
και το φοιτητικό κίνημα είναι η λογική της παράταξης, ιμάντα μεταβίβασης της κομματικής 

γραμμής, απο τους λίγους φωτισμένους φοιτητοπατέρες στους πολλούς ταπεινούς 
αφισοκολλητες. 

Αντιλαμβανόμαστε το σχήμα ως μια ομάδα ατόμων που συναντιέται σε τακτά χρονικά διαστήματα 
για να συζητήσει και να δράσει ανάλογα με τα ζητήματα που θέτει η καθημερινή πραγματικότητα 
αλλα και πέρα απ αυτήν. Κάθε άτομο που παρεμβαίνει στην συλλογικότητα αυτή εκφράζει 
ισαξια την άποψή του και τους προβληματισμούς του χωρίς να είναι ανάγκη να συμφωνεί σε 
καποια προκαθορισμένη γραμμή. Οι αποφάσεις λαμβάνονται μετά από διάλογο και σύνθεση των 
απόψεων, χωρίς να υπάρχουν μέλη, πρόεδροι και ιεραρχίες. 

